आसना में लगेगा काजू प्रसंस्करण कारखाना, महिलाएं चलाएंगी
जगदलपुर | बस्तर जिले में उत्पादित काजू का प्रसंस्करण अब बस्तर में ही किया जाएगा। इसके लिए आसना में काजू प्रसंस्करण कारखाना लगाया जा रहा है। सहकारिता माॅडल पर आधारित इस कारखाने का संचालन स्व सहायता समूह की महिलाएं करेंगी। कलेक्टोरेट में मंगलवार को समय-सीमा बैठक में इसी विस्तृत जानकारी दी गई। काजू प्रसंस्करणण के लिए आसना स्थित उद्यानिकी विभाग की नर्सरी के पास कारखाना स्थापित किया जाएगा। कलेक्टर ने काजू संग्रहण के लिए महिला स्व सहायता समूहों एवं समितियों की पहचान कर उनकी जानकारी जिला प्रशासन को उपलब्ध कराने के निर्देश भी एसडीएम को दिए।
काजू कारखाना या बड़े पैमाने पर की जाने वाली प्रोसेसिंग यूनिट नहीं होने से इसका फायदा ओडिशा के कोचिए उठा रहे थे।
hin_Deva hin_Deva hin_Deva